Strettu di Messina

U **strettu di Messina**, chjamatu in antichità **strettu di [[Scilla]] è [[Cariddi]]**, **strettu di Scilla** è **Fretum Siculum**, in l'epica tarda-medievale è muderna **[[fanale di Messina]]**, cullega u mare Tirrenu incù u mare Ioniu è, siparendu e duie cità di Messina è Reggio incù l'arie urbane rispettive, divide a Sicilia da a Calabria, dunque da l'Italia peninsulare è da u cuntinente talianu. In a parte a più stretta (à u nordu) hè largu circa 3,2&nbsp;km, è hè cumpresu trà e cuurdinate38°00' - 38°20' Nordu è 15°30' - 15°40' Livante.

## Geugrafia di u strettu
### Morfulugia è batimetria

U strettu di Messina, riguardu à l'aspettu morfulogicu, pò esse ripprisintatu com'è un imbutu incù a parte menu ampia versu u nordu, à pettu à a linea chi và da capu Peloro (Sicilia) à  Torra Cavallu (Calabria). Versu u sudu, invece, st' *imbutu* s'apre à pocu à pocu finu à capu di l'Armi (Calabria). A limita sittentriunale hè faciule da identificà, mentre quella meridiunale pò avè un significatu geugraficu (per esempiu a carta nautica n° 138 di l'Istitutu idrugraficu di a Marina (I.I.M.) si ferma pocu prima di punta Pellaro in Calabria), o idrologicu. Quest'ultimu pò esse cunsideratu a linia ideale chì cunghjunghje capu Taormina (Sicilia) incù capu d'Armi (Calabria). Com'è aria idrologica, ancu u cunfine sittentriunale hè bellu più ampiu ch'è quellu geugraficu è cumprende l'aria di u mare Tirrenu cumpresa trà capu Milazzo, l'arcu di l'isule Eolie è e coste di u golfu di Gioia in Calabria.

Riguardu à u prufilu sottumarinu di u strettu, pò esse paragunatu à un monte, di u quale a vetta a più alta hè a "sella" (longa a linea chì cunghjunghje Ganzirri à punta Pezzu). In u mare Tirrenu, infatti, u fondu marinu cala pianamente finu à righjunghje i 1.000&nbsp;m in l'aria di Milazzo. Per truvà a batimetrica di i 2.000&nbsp;m, si deve oltripassà l'isula di Strombuli. In a parte meridiunala (mare Ioniu), invece, a pendita hè assai rapida è à pochi chilomitri da a "sella" hè pussibule di rigistrà a prufundezza di 500&nbsp;m trà e cità di Messina è Reggio, oltripassà largamente i 1.200&nbsp;m pocu più in u sudu (punta Pellaro), per righjunghje i 2.000&nbsp;m à u centru di a linea ideale chì cunghjunghje capu Taormina à capu d'Armi.

L'ampiezza a più minore (3.150 metri in u puntu u più strettu) si scontra longu a linea chì cunghjunghje Ganzirri à punta Pezzu chì currisponde à u livellu di u fondu à una "sella" sottumarina induv'elle si scontranu e prufundità (80-120&nbsp;m) più minore. In questu trattu i fundali marini (Fig. 4) prisentanu un solcu medianu irregulare, incù una prufundezza massima di 115&nbsp;m, chì divide una zona occidentale (in prussimità di Ganzirri) caratterizata da prufonde incisione, da quella orientale di Punta Pezzu, più prufonda è para. Hè caratteristica di u sittore sittentriunale di u strettu l'ampia valle di Scilla, incù una parte più prufonda è ripida (circa 200&nbsp;m). A valle cumencia dopu à diventà più para è à esse menu inclinata versu u mare Tirrenu induv'ella piglia u nome di bacinu di Palmi. E parete laterale di a valle, prufonde, collanu bruscamente, cunferendu à a sezzione trasversale una forma à "U". Un'ampia è irregulare dipressione, menu incisa (valle di Messina), avendu anch'ella una sezzione à "U", si scontra in a parte meridiunale. A prufundità superiore à i 500&nbsp;m, a valle di Messina si stringhje, diventendu più prufonda è dendu origine à un canyon sottumarinu ripidu (canyon di Messina).

## Faune è flora
### L'organismi migratori
Senza dubbitu u strettu di Messina, truvendu si longu una di e principali line migratorie di u mare Terraniu, hè un puntu fundamentale di transitu per a migrazione di numerose spezie. per sicuru e più cunnisciute è impurtante, da un puntu di vista ecunomicu è ambientale, sò i grandi pesci pelagichi, vene à dì u tonnu rossu (*[[Thunnus thynnus]]*), *[[Thunnus alalunga]]*), *[[Sarda sarda]]*, *[[Tetrapturus belone]]*) è u pesciu spada (*[[Xiphias gladius]]*).

E caratteristiche idrodinamiche è a ricchezza di u strettu ditermineghjanu u transitu in acque superficiale di sti pesci chì ponu esse catturati incù e barche spiciale chjamate feluche o passerelle, attive solu in sta parte di u mare terraniu. Inoltre, solu in u strettu, eppuru s'ellu hè incù parechji attrazzi, hè pussibule à catturà u tonnu durente l'annu sanu è di tutte e classe d'età (da e forme ghjuvanile à l'organismi adulti) perchè saria prisente una pupulazione chì periudicamente si move trà i dui mari limitrofi: u Mare Tirrenu è u Mare Ioniu.

### L'organismi batiali
Un' antra peculiarità di u strettu di Messina hè a prisenza d'una varia è numerosa fauna batipelagica (cumunamente chjamata ancu fauna abissale) chì, traspurtata in superficia da u currente pruvinente da Sudu, pò esse catturata faciule sempre in cundizione vitale in i punti di turbulenza maiore (vortici o scale di marea), o truvata in e spiaghje longu a ribba in particulare cundizione meteo-marine. Esempii classichi da minziunà sò *[[Chauliodus sloani]]* (pesciu vipara), *[[Argyropelecus hemigymnus]]* (pesciu accetta o accetta d'argentu) è *[[Myctophum punctatum]]* (pesciu diavule).


Image:Messina Straits Chauliodus sloani.jpg|Esimplare di *Chauliodus sloani* catturatu in u strettu
File:Messina_Straits_Argyropelecus_hemigymnus.jpg|Esimplare di *Argyropelecus hemigymnus* catturatu in u strettu
Image:Messina Straits Myctophum punctatum.jpg|Esimplare di *Myctophum punctatum* catturatu in u strettu
.

Ci vole à cunsiderà dinù chì u strettu di Messina hè un puntu di passaghju obligatu per e migrazione di i cetacei, prubabilmente u più impurtante in u mare Terraniu in termini di diversità di spezie. Ci vole à mintuvà dinù ch'è oltre tutte e spezie di delfini prisenti in u Mediterraniu, ci sò dinù e balene è in particulare i capidogli chì traversanu u strettu per andà in l'aria di l'Isule Eolie prubabilmente à fini riproduttivi.

## Galleria

Image:Stretto di messina satellitare.jpg|U strettu di Messina vistu da u satellitu.
Image:Lo stretto di Messina.jpg|U strettu di Messina.
File:Capo_Peloro.JPG|Vista di u Capu Peloro è di u strettu di Messina.
Image:Archi RC.jpg|A Sicilia vista da a periferia nordu di Reggio.
Image:Stretto di Messina.jpg|A Calabria vista da Messina.
File:Strait of Messina - 9 Aug. 2009.jpg|Vista da sera annantu à u strettu


## Note


## Da vede dinù
* Mare Tirrenu, Mare Ioniu
* Scilla, Cariddi
* Messina, Reggio Calabria
* Portu di Messina
* Portu di Villa San Ghjuvanni
* Portu di Reggio Calabria
* Fanale di Messina
* Terramutu di u 1783, Terramutu di a 1908
* Aria metrupulitana di Messina
* Aria metrupulitana di Reggio Calabria
* Ponte annantu à u Strettu di Messina
* Scilla (Italia)
* lingua siciliana

## Ligami esterni
* U situ di a sucità ''Stretto di Messina'' in talianu